ཕྱི་ལོལོའི་ནང་།གསར་དུ་ཁྲི་ལ་ཁོད་མ་ཐག་པའི་མན་ཇིའི་གོང་མ་ཁྲི་ཐོག་གསུམ་པ་ཡུང་ཀྲང་གིས་པེ་ཅིན་ནས་མཚོ་སྔོན་ཕྱོགས་ལ་དམག་དཔུང་འདྲེན་དགོས་ཀྱི་བཙན་པོའི་བཀའ་ལུང་ཕབ་རྗེས།བློན་ཆེན་པོ་ཉན་གུང་ཡེ་དང་ཡོ་གུང་ཡེ་གཉིས་ཀྱིས་ཧྲག་དམག་འབུམ་ཕྲག་ལ་ཁ་ལོ་བསྒྱུར་ཏེ།མདའ་མོ་ལྟོང་ལས་ཤོར་བ་བཞིན་སྐད་ཅིག་གི་རིང་མདོ་སྨད་ཙོང་ཁ་ས་ཆར་སླེབས་ནས།མཚོ་སྔོན་པོའི་འགྲམ་རྒྱུད་དུ་ཡོད་པའི་ཆིན་ཝང་བློ་བཟང་བསྟན་འཛིན་དང་ཙོང་ཁ་ས་ཁུལ་གྱི་བོད་སོག་གི་དཔོན་རིགས་མང་པོ་ལ་དམག་འཁྲུག་བརྒྱབ།སྐབས་འདིར་དབུས་ཕྱོགས་ནས་༧རྒྱལ་མཆོག་བསྐལ་བཟང་རྒྱ་མཚོ་ནས་དགའ་ལྡན་ཁྲི་བ་དཔལ་ལྡན་གྲགས་པ་དང་མགྲོན་གཉེར་བློ་བཟང་དཀོན་མཆོག་ཆེད་རྫོང་གནང་སྟེ།མཚོ་སྔོན་བོད་སོག་གི་དཔོན་རིགས་དག་གིས་བསམ་ཤེས་ཀྱིས་འཕྲལ་ཕུགས་བདེ་བར་གནས་དགོས་པའི་བཀའ་སློབ་དང་།མན་ཇིའི་གོང་མར་ཡང་དམག་འཁྲུག་མཚམས་འཇོག་དགོས་པའི་ཕྱག་བྲིས་བསྐུར་གནང་མཛད་ཀྱང་ཕན་ཐོགས་མ་བྱུང་།